DILONGI YA 6
Inki Mutindu Kuvukana ti Bampangi Bakristu Ke Natilaka Beto Mambote?
Ata yo ke lomba nde beto luta na mfinda ya nene to kubasika na nsi ya mvula to ya madidi ya ngolo, beto ke kwendaka mbala na mbala na balukutakanu na beto ya Bukristu. Ata bo ke kutana ti bampasi na luzingu mpi bo me lemba na nima ya kusala kilumbu ya mvimba, sambu na nki Bambangi ya Yehowa ke salaka bikesa na kuvukana ti bampangi na bo?
Yo kele mfunu sambu na mambote na beto. Ntangu Polo vandaka kutubila bantu yina beto ke vukanaka ti bo na dibundu, yandi sonikaka nde: “Beto tudila bankaka dikebi.” (Baebreo 10:24) Bangogo yai ke tendula “kudibanza sambu na bankaka,” disongidila kusosa kuzaba bantu yonso. Yo yina, bangogo ya Polo ke siamisa beto na kudiyangisa sambu na bankaka. Kana beto ke zaba mabuta ya nkaka ya Bukristu, beto ta bakisa nde bankaka na kati na bo me nungaka bampasi yina me fwanana ti ya beto mpi nde bo lenda sadisa beto mpi na kununga.
Yo ke sadisa na kusala binduku ya ngolo. Na balukutakanu na beto, beto ke vukanaka ve ti bantu yina beto me zaba, kansi ti banduku ya ngolo. Na mabaku ya nkaka, beto ke vukanaka kumosi sambu na kusala bansaka ya mbote ya kulutisila ntangu. Inki mambote beto ke bakaka na balukutakanu yina? Beto ke longukaka na kubaka bankaka na mbalu, mpi kusala mpidina ke kumisaka bangwisana na beto ya zola ngolo. Na nima, ntangu bampangi na beto ke kutanaka ti bampasi, beto ke sadisaka bo sambu beto me salaka kinduku ya ngolo ti bo. (Bingana 17:17) Kana beto ke vukana ti bampangi yonso ya dibundu, beto ke monisa nde beto ke kudibanzaka sambu na bankaka.—1 Bakorinto 12:25, 26.
Beto ke siamisa nge na kupona banduku na nge na kati ya bantu yina ke salaka luzolo ya Nzambi. Nge ta zwa banduku ya mutindu yina na kati ya Bambangi ya Yehowa. Kubika ve nde ata kima mosi kukanga nge nzila ya kuvukana ti beto.
Sambu na nki yo kele mfunu nde beto vukanaka na balukutakanu?
Inki ntangu nge ta zola kuzaba bampangi ya dibundu na beto?
kon_Latn kon_Latn kon_Latn kon_Latn kon_Latn kon_Latn kon_Latn kon_Latn